Revelion ca in anii ’90, la Timisoara. Trupele care vor urca pe scena sub focurile de artificii

TIMISOARA. Timisorenii sunt asteptati sa petreaca noaptea dintre ani in Piata Victoriei, iar Primaria Timisoara le propune un Revelion… retro.

Cap de afis in acest an va fi trupa suedeza Rednex, care era in voga la jumatatea anilor ’90.

Cele mai cunoscute piese ale formatiei sunt ‘Cotton Eye Joe’, ‘Spirit of the Hawk’ ori ‘Wish you are here’.

Inaintea suedezilor de la Rednex, vor sustine concerte si trupele Akcent si Phaser, aceasta din urma aducand in actualitate muzica propusa de Primaria Timisoara. Formatiilor li se va alatura si artista Sandra N.

Seara va fi deschisa de realizatorul de emisiuni muzicale la Radio Timisoara Bogdan Puris, iar moderatorul Revelionului va fi Florin Mihoc. Trecerea în noul an va fi marcata cu un foc de artificii.